text: Malaksid kadagiti pelikula ti Beatles, ni Starr ket nagtignay kadagiti adu a dadduma pay. Kalpasan ti panagsina ti banda idi 1970, isu ket nangiruar kadagiti sumagmamano a naballigi a singles a mairaman ti US top-ten hit a "It Don't Come Easy", ken numero uno a "Photograph" ken "You're Sixteen". Ti kababalligian a single-na iti UK ket ti "Back Off Boogaloo", a nagpuntiria iti numero dua. Isu ket nakagun-od ti komersial ken kritikal a balligi babaen ti 1973 nga albumna a Ringo, a daytoy ket maysa idi a top-ten a nairuar nga agpada idiay UK ken E.U. Ni Starr ket naitampok kadagiti adu a dokumentario, nangisangaili kadagiti pabuya ti telebision, nangisalaysay kadagiti immuna a dua a serye ti programa ti telebision dagiti ubbing a Thomas & Friends ken nangiladawan ti "Mr. Conductor" bayat ti umuna a panawen ti serye ti telebision dagiti ubbing ti PBS a Shining Time Station. Manipud idi 1989, isu ket nagturong kadagiti sangapulo ket tallo a panagduduma ti Ringo Starr & His All-Starr Band.